
			IRAGARKIAK

			Beste iragarki ofizial batzuk

			SEGURTASUN SAILA

			3139

			IRAGARKIA, Joko eta Ikuskizunen zuzendariarena, B motako joko-enpresa operadorearen fidantza itzultzeko eskaera argitara emateko dena.

			Euskal Autonomia Erkidegoan jokoaren erregelamendu orokorra onesten duen uztailaren 27ko 120/2016 Dekretuak 45. artikuluan ezartzen du fidantzak azkentzeko eskaerak Euskal Herriko Agintaritzaren Aldizkarian argitaratuko direla, hartzekodun izan daitezkeen jokalariek edo apustulariek fidantza konfiskatzeko eska dezaten.

			Prozedura horretan interesdunak nor diren jakiterik ez dagoenez, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluarekin bat, argitara ematen da 72430046Xek 2010eko abenduaren 10ean B motako enpresa operadore gisa eta F201001767 erregistro-zenbakiarekin jarritako fidantza itzultzeko eskaera; hartzekodun izan daitezkeen jokalariek edo apustulariek, joko-kreditu bat dagoela justifikatzen badute, bi hilabeteko epean Joko eta Ikuskizun Zuzendaritzan (Donostia-San Sebastián kalea, 1 – 01010 Vitoria-Gasteiz) zor zaien kantitatea fidantzaren kontura ordain dakien eskatu dezaten.

			Eskaerarekin batera aurkeztu beharko dituzte kreditua justifikatzen duen titulua, zenbatekoa, gertakarien azalpena eta ordainketa egiteko banku-kontua.

			Jakinarazpen honek ondorioak izango ditu Estatuko Aldizkari Ofizialean argitaratu eta hurrengo egunetik aurrera.

			Vitoria-Gasteiz, 2026ko uztailaren 2a.

			Joko eta Ikuskizunen zuzendaria,

			NEREA ALDAY GARATE.

